Bodeno ežeras

Bodeno ežeras (, dar vad. Konstanco ežeru) – ežeras Vidurio Europoje, ribojasi su Austrija, Šveicarija ir Vokietija.

Ežeras išsidėstęs slėnyje atsiradusiame po ledynmečio. Jis yra 395 m aukštyje virš jūros lygio, 63 km ilgio ir 14 km pločio. Krantai daugiausia kalvoti ir tik pietryčiuose kalnuoti. Prie ežero yra keletas draustinių. Per ežerą prateka upė Reinas: įteka pietryčiuose, išteka šiaurės-vakaruose. Žiemą užšąla esant tik labai šaltai žiemai.


Ežere plaukioja vidaus vandenų transportas, yra keletas perkėlų.

2002 m. liepos 1 d. dėl dispečerio klaidos virš ežero netoli Juberlingeno miesto (Vokietija), susidūrė Baškirijos avialinijų keleivinis Tu-154 ir DHL įmonės transporto Boeing-757 lėktuvai. Žuvo 71 žmogus.

Ežero salos:
 Mainau
 Reichenau
 Lindau

Pakrantėje išsidėstę miestai:
 Brėgencas (Austrija)
 Fridrichshafenas (Vokietija)
 Konstancas (Vokietija).

Kategorija:Austrijos ežerai
Kategorija:Šveicarijos ežerai
Kategorija:Vokietijos ežerai